钦定古今图书集成/明伦汇编/闺媛典/第035卷 > 张能信妻刘氏
## 钦定古今图书集成/明伦汇编/闺媛典/第035卷 > 张能信妻刘氏

按：《明外史列女传》：刘氏，太仆卿宪宠女，工部尚书九德
妇也。性至孝，姑病十年，奉侍汤药不离侧。及病剧，举
刀刲臂，臂已伤，婢惊，持之而号。舅闻，嘱医言“此病不
宜近腥腻，力止之。逾日，竟刲肉煮糜以进，则姑已不
能食。乃大悔恨曰：‘医绐我，使姑未鉴我心’。”复刲肉寸
许，恸哭奠箦前，将阖棺，取所奠置棺中，曰：“妇不获复
事我姑，以此肉伴姑侧，犹身事姑也。”乡人莫不称孝。